Úradný vestník L 259 , 20/09/1983 S. 0030 - 0031

Fínske špeciálne vydanie: Kapitola 3 Zväzok 16 S. 0206

Španielske špeciálne vydanie: Kapitola 03 Zväzok 29 S. 0018

Švédske špeciálne vydanie: Kapitola 3 Zväzok 16 S. 0206

Portugalské špeciálne vydanie Kapitola 03 Zväzok 29 S. 0018



Rozhodnutie Komisie zo 7. septembra 1983 o Kontrolnom výbore spoločenstva pokiaľ ide o uplatňovanie klasifikácie jatočných tiel dospelého hovädzieho dobytka (83/471/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené Aktom o pristúpení Grécka, so zreteľom na nariadenie Rady (EHS) č. 1208/81 z 28. apríla 1981 určujúce stupnicu spoločenstva pre klasifikáciu jatočných tiel dospelého hovädzieho dobytka [2] a najmä na jeho štvrtý odsek článku 5, keďže nariadenie (EHS) č. 1208/81 stanovilo, aby Kontrolný výbor spoločenstva vykonával kontroly na mieste s cieľom zaistenia jednotného uplatňovania v spoločenstve stupnice spoločenstva pre klasifikáciu; keďže je potrebné stanoviť podrobné pravidlá na vykonávanie týchto kontrol na mieste; keďže opatrenia ustanovené v tomto rozhodnutí sú v súlade so stanoviskom Riadiaceho výboru pre hovädzie a teľacie mäso, PRIJALA TOTO ROZHODNUTIE: Článok 1 Kontrolný výbor spoločenstva stanovený v článku 5 nariadenia (EHS) č. 1208/81, ďalej len "výbor", je zodpovedný za vykonávanie kontrol na mieste vzťahujúcich sa na: a) uplatňovanie dojednaní týkajúcich sa klasifikačnej stupnice spoločenstva pre jatočné telá hovädzieho dobytka; b) kontrolu trhových cien podľa klasifikačnej stupnice. Článok 2 1. Výbor pozostáva z odborníkov Komisie a odborníkov menovaných členskými štátmi. Predsedať mu bude jeden z odborníkov Komisie. Členské štáty menujú odborníkov na základe ich nezávislosti a spôsobilosti, najmä v záležitostiach klasifikácie jatočných tiel a zaznamenávania trhových cien. Odborníci nepoužijú za žiadnych okolností na osobné účely alebo neprezradia informácie získané v súvislosti s prácou výboru. 2. Kontroly na mieste vykonáva v danom členskom štáte delegácia výboru v počte maximálne šiestich členov, podľa nasledovných pravidiel: - dvaja odborníci Komisie, z ktorých jeden pôsobí ako predseda výboru, - jeden odborník z príslušného členského štátu, - jeden odborník z členského štátu, na území ktorého výbor vykonával predchádzajúce kontroly na mieste, - jeden odborník z iného členského štátu, ktorý sa zúčastňoval na predchádzajúcej kontrole na mieste, - jeden odborník z členského štátu, na území ktorého bude výbor vykonávať jednu z nasledujúcich kontrol na mieste. O zložení výboru pre prvú kontrolu rozhodne Komisia. Článok 3 1. Kontroly na mieste sa vykonávajú na bitúnkoch, na trhoch s mäsom, v strediskách pre stanovenie ceny a regionálnych a centrálnych službách zapojených do vykonávania ustanovenia uvedeného v článku 1. 2. Kontroly na mieste sa vykonávajú aspoň raz ročne v každom členskom štáte a tam, kde je to potrebné, môžu po nich nasledovať doplňujúce návštevy. Za týmto účelom Komisia vypracuje program kontrolných návštev po konzultácii s členskými štátmi. Zástupcovia navštíveného členského sa smú zúčastniť na kontrolách. 3. Každý členský štát organizuje návštevy, ktoré sa majú vykonať na jeho území v súlade s požiadavkami definovanými Komisiou. Za týmto účelom doručí členský štát 30 dní pred návštevou podrobný program navrhovaných kontrolných návštev Komisii, ktorá môže požadovať zmenu alebo doplnenie programu. 4. Komisia informuje členské štáty najneskôr tri týždne pred každou návštevou o programe a jeho vykonaní. Článok 4 1. Po ukončení každej návštevy sa členovia výboru a zástupcovia členského štátu stretnú s cieľom zváženia výsledkov. Potom členovia výboru vypracujú závery z návštevy týkajúce sa bodov uvedených v článku 1. 2. Predseda výboru vypracuje správu obsahujúcu podrobné údaje o návšteve a závery uvedené v odseku 1. Správa sa pošle Komisii a všetkým členským štátom čo možno najskôr a v každom prípade do 30 dní od ukončenia návštevy. Článok 5 Cestovné výdavky a náklady na živobytie členov výboru znáša Komisia v súlade s pravidlami uplatniteľnými na náhradu cestovných výdavkov a nákladov na živobytie osôb, ktoré nie sú spojené s Komisiou, ktoré sú prizvané, aby pôsobili ako odborníci. Článok 6 Toto rozhodnutie je adresované členským štátom. V Bruseli 7. septembra 1983 Za Komisiu Poul Dalsager člen Komisie [1] Ú. v. ES L 148, 28.6.1968, s. 24. [2] Ú. v. ES L 123, 7.5.1981, s.3. --------------------------------------------------